पुलिस ने शुक्रवार को इस मामले में छह पुलिसकर्मियों के खिलाफ मामला दर्ज किया था. छह पुलिसकर्मियों ने उत्तर पश्चिमी दिल्ली के सरस्वती विहार इलाके के रहने वाले 43 वर्षीय एक व्यक्ति और उनके दो बेटों की कथित तौर पर पिटाई की थी. शिकायतकर्ता का दावा है कि छह मई को पुलिसकर्मी घर के बाहर खड़ा उसका स्कूटर उठा ले गए. उनका कहना है कि उनके सुरक्षा गार्ड ने पुलिस को बताया कि वाहन गैर-कानूनी रूप से खड़ा नहीं है लेकिन पुलिसकर्मियों ने इस पर गौर नहीं किया.